CELEX: 62013TN0110
Language: lv
Date: 2013-02-23 00:00:00
Title: Lieta T-110/13: Prasība, kas celta 2013. gada 23. februārī — Lietuvas Republika/Eiropas Komisija

4.5.2013   
            
            
               LV
            
            
               Eiropas Savienības Oficiālais Vēstnesis
            
            
               C 129/23
            
         Prasība, kas celta 2013. gada 23. februārī — Lietuvas Republika/Eiropas Komisija
   (Lieta T-110/13)
   2013/C 129/47
   Tiesvedības valoda — lietuviešu
   
      Lietas dalībnieki
   
   
      Prasītāja: Lietuvas Republika (pārstāvji — D. Kriaučiūnas, R. Krasuckaitė un D. Skara)
   
      Atbildētāja: Eiropas Komisija
   
      Prasītājas prasījumi:
   
   
               —
            
            
               atcelt Eiropas Komisijas 2012. gada 10. decembra Lēmumu Nr. FK/fa/D(2012)1707818 tiktāl, ciktāl tam pievienotais paziņojums par parādu Nr. 3241213460 attiecas uz projektiem, kuru īstenotāji ir bankrotējuši, un uzdot Komisijai atmaksāt summu EUR 3 148 549,66 apmērā;
            
         
               —
            
            
               atcelt Eiropas Komisijas 2012. gada 10. decembra Lēmumu Nr. FK/fa/D(2012)1707818 tiktāl, ciktāl tam pievienotais paziņojums par parādu Nr. 3241213460 attiecas uz projektu Nr. P27010010, un uzdot Komisijai atmaksāt summu EUR 1 060 560,56 apmērā;
            
         
               —
            
            
               piespriest Eiropas Komisijai atlīdzināt tiesāšanās izdevumus.
            
         
      Pamati un galvenie argumenti
   
   Prasības pamatošanai prasītāja izvirza divus pamatus par Savienības tiesību pārkāpumiem.
   
               1)
            
            
               Eiropas Komisija, pieņemot apstrīdēto lēmumu un ar Lietuvas Republiku nesadalot zaudējumus par SAPARD fondu administratīvajām izmaksām, vai katrā ziņā pat neizskatot šo jautājumu un nesniedzot nekādu šī atteikuma sadalīt zaudējumus pamatojumu, ir pārkāpusi Regulas Nr. 1258/1999 (1) 8. panta 2. punktu, to lasot kopā ar Regulas Nr. 1605/2002 (2) 73. panta 2. punktu, Regulas Nr. 2342/2002 (3) 87. pantu un LES 4. pantā 3. punktā noteikto lojālas sadarbības principu.
            
         
               2)
            
            
               Tā kā Eiropas Komisija Lietuvas Republikai savlaicīgi nedarīja zināmu iespēju atcelt parādu un svītrot attiecīgo uzņēmumu no parādnieku saraksta, tad Komisija ir pārkāpusi 2001. gadā starp Lietuvas Republiku un Eiropas Komisiju parakstītā daudzgadu finansēšanas līguma saskaņā ar Īpašo atbalsta programmu lauksaimniecības un lauku attīstībai (SAPARD) (4) F daļas 7.7.4. punkta noteikumu par savstarpējo konsultēšanos, to lasot kopā ar LES 4. pantā 3. punktā noteikto lojālas sadarbības principu.
            
         
      (1)  Padomes 1999. gada 17. maija Regula (EK) Nr. 1258/1999 par kopējās lauksaimniecības politikas finansēšanu (OV L 160, 26.6.1999., 103. lpp.; Īpašais izdevums latviešu valodā: Nodaļa 03 Sējums 25., 414. lpp.).
   
      (2)  Padomes 2002. gada 25. jūnija Regula (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (OV L 248, 16.9.2002., 1. lpp.; Īpašais izdevums latviešu valodā: Nodaļa 01 Sējums 04, 74. lpp.).
   
      (3)  Komisijas 2002. gada 23. decembra Regula (EK, Euratom) Nr. 2342/2002, ar ko paredz īstenošanas kārtību Padomes Regulai (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (OV L 357, 31.12.2002., 1. lpp; Īpašais izdevums latviešu valodā: Nodaļa 01 Sējums 04, 145. lpp.).
   
      (4)  Valstybės žinios, 29.8.2001., Nr. 74-2589.